Ke mo go kwagalago gore re ka ba re na le dipotšišo tše dintši ka bophelo lefaseng le lefsa. Go e na le gore re hlwe re phopholetša dikarabo tša dipotšišo tšeo, re swanetše go fo leta re tle re bone. Eupša re ka kgodišega ka se: Batho bao ba kwago ba tlo thaba, ka gobane Jehofa o tlo kgotsofatša dikganyogo tša bona ka moka ka tsela yeo re ka se kgonego go e nagana.—Ps. 145:16. Go fetile nywaga ye e atilego ge tša Taudi le Mabothe le Tladiephaswa di kwetše, go fetile nywaga ye e atilego ge mohlologadi wa Mphoka a agetšwe mošate kua a lotwago ke Taudi. Aowa, Taudi o tseba go lota ka gore hleng mosadi wa Mphoka o amuša mošemanyana bjale Go fetile nywaga ye e atilego ge Tšhwahledi a dula ga Mabothe, mo lebakeng la gona bjale ke lešoboro la phokgo mogwera wa koma. Morwarragwe yoo a mo hlatlamago o tamogile, ke mantsatsarapana a matolo a a laetšago gore o tlile go tlelwa ke mmele bosasa, aowa; le yena o bapala le tšhimanyana ya mo motseng ga go na le molato. Tša magoši a mane a le di fedile - a di feleng go thomegeng tše mpsha, mosadi wa Mphoka a a amuše lesea leo ka pelo e tšhweu, Tšhwahledi gammogo le morwarragwe a bag ole ba tie ba tle ba lebane le mabothata ao ka ge se se thata se išwa masoganeng. Go thwe le ge o ka e buela leopeng, magokubu a a go bona, Tšhwahledi ke molamo wo o lebetšwego ke Mphoka ka mošate, ga go ngaka o tla ba a tseba gore eng ke eng?